burgasdotpro/wikipedia huggingface dataset:
Ivan Ľupták

Ivan Ľupták (* 4. február 1943, Detva) je bývalý poslanec SNR a NR SR za VPN a neskôr za HZDS.
Vzdelanie a profesionálna kariéra.
Študoval na Strednom odbornom učilišti chemickom. V rokoch 19621963 pracoval v závode Bučina Zvolen. Následne až do roku 1990 pracoval vo Východoslovenských železiarňach Košice.
Poslanec.
V prvých slobodných voľbách v roku 1990 bol zvolený za poslanca Slovenskej národnej rady za VPN vo východoslovenskom volebnom obvode. Na ustanovujúcej schôdzi ho poslanci zvolili za predsedu Národohospodárskeho a rozpočtového výboru a člena Predsedníctva SNR. Po rozkole vo VPN, kedy sa sformovala platforma Za demokratické Slovensko (neskôr HZDS) vytvoril spolu s niekoľkými poslancami SNR a FZ za VPN tretiu platformu, Iniciatívu stredu. Ako člen Predsedníctva SNR hlasoval 23. apríla 1991 proti odvolaniu Vladimíra Mečiara z postu predsedu vlády. Neskôr sa pripojil k novovzniknutému HZDS a v júli 1991 bol zvolený za člena Politického grémia HZDS.
V parlamentných voľbách v roku 1992 bol zvolený po druhý raz za poslanca Slovenskej národnej rady, tentoraz už za HZDS (bol „dvojkou“ na kandidátnej listine vo východoslovenskom volebnom obvode). V parlamente pôsobil v zahraničnom výbore. 17. júla 1992 zahlasoval za Deklaráciu SNR o zvrchovanosti SR a 1. septembra 1992 svojím hlasom podporil aj Ústavu SR.
V parlamente zotrval až do predčasných parlamentných volieb na jeseň 1994. V nich opäť kandidoval za HZDS, ktoré išlo do volieb v koalícii s RSS. Do tretice kandidoval vo východoslovenskom volebnom obvode, no tu koalícia HZDS – RSS získala 14 mandátov a Ľupták sa z 26. miesta na kandidátke už poslancom nestal. Avšak po vymenovaní novej vlády 13. decembra 1994, vzhľadom aj na značný počet preferenčných hlasov, sa mal stať poslancom namiesto Jozefa Zlochu, ktorý sa stal ministrom životného prostredia. No pre údajné spory s predsedom ZRS Jánom Ľuptákom, lídrom koaličného partnera HZDS, do NR SR nenastúpil.
21. decembra 1994 ho NR SR zvolila za člena prezídia FNM. Opäť pôsobil vo VSŽ a v roku 1995 sa stal riaditeľom tamojšieho odboru pre styk s verejnou správou. Z pozície vo FNM bol po parlamentných voľbách v roku 1998 odvolaný. V roku 1998 mu bol udelený Rad Andreja Hlinku II. triedy za mimoriadne zásluhy o vznik samostatnej Slovenskej republiky.
Volejbalová extraliga žien 2015/16

Volejbalová extraliga žien v sezóne 2015/16 bol 24. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo iba 9 družstiev, čo je o 1 družstvo menej ako v minulej sezóne. Šestnástykrát získalo titul družstvo VK Slávia EU Bratislava, ktoré vo finále zvíťazilo nad KV MŠK Oktan Kežmarok.
Systém súťaže.
Po odohraní základnej časti raz doma a vonku sa družstvá v 2. časti súťaže rozdelili na 2 skupiny, o 1.5. a 6.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvo na 9. mieste odohralo prelínaciu baráž s víťazmi regionálnych skupín 1. ligy.
Účastníci.
Poznámky: 
Prelínacia súťaž.
Družstvo SVK DDK-LED Senica sa v extralige zachránilo a v sezóne 2015/16 bude spolu s ním hrať aj víťaz 1. ligy Západ – Trnava.
Farská louka

Farská louka je prírodná pamiatka ev. č. 2494, ktorá sa nachádza v okrese Česká Lípa v centre obce Slunečná, v susedstve miestneho Kostola Nanebovzatia Panny Márie, kde sa niekedy nachádzala farská záhrada.
História.
Lokalita je teraz v správe CHKO České středohoří, zaradená do II. ochrannej zóny. Lúka bola chránená už po roku 1930. Štátom chránenou prírodnou pamiatkou bola vyhlásená vyhláškou MŠVU č.69.322/49 dňa 24. mája 1949. V súčasnom rozsahu bola medzi prírodné rezervácie vyhlásená 3. mája 1968, do zoznamu Štátnych prírodných rezervácií bola zapísaná výnosom Ministerstva kultúry ČSR dňa 9. novembra 1988 pod č.14.200/88.
Predmet ochrany.
Predmetom ochrany je nálezisko šafranu bielokvetého ("Crocus albiflorus"), ktoré sem pravdepodobne okolo roku 1860 vysadil tunajší farár. Rastie tu a na jar kvitne tiež ohrozená bleduľa jarná a prvosienka vyššia. Počet kvetov šafranu v jednotlivých rokoch značne kolíše. Rozsah sčasti oploteného chráneného územia je teraz 0,73 ha, nadmorská výška je 373–387 (lúka je vo svahu).
Turistika.
Do Slunečnej vedie od Práchně a Kamenického Šenova modro značený turistický chodník (ďalej pokračuje do Českej Lípy) a cyklotrasa 3062 od Skalice u České Lípy. V Skalici (približne 4 km) je najbližšia železničná zastávka na trati z Českej Lípy do Nového Boru
Kanárik poľný

Kanárik poľný (iné názvy: vrzlík, kanárik záhradný; lat. "Serinus serinus") je malý druh spevavca z čeľade pinkovité ("Fringillidae"). Hniezdi v juhozápadnej Palearktíde od severnej Afriky až po západné Rusko. Je sťahovavý, živí sa semienkami. Žije na celom Slovensku v parkoch a sadoch, na okrajoch lesov od lužných až po horské. Podľa Medzinárodnej únie na ochranu prírody a prírodných zdrojov kanárik poľný patrí medzi najmenej ohrozené druhy, v rokoch 19822013 bol u európskej populácii zaznamenaný mierny pokles.
Opis.
Kanárik poľný meria a váži 11 – 14 g .
Hlas.
Spieva neustálym švitorivým, vŕzgavým hlasom pripomínajúcim zvuk presýpania sklených črepín. Obľubuje pritom vysoké, otvorené miesto alebo lieta zvláštnym motýlim letom. Počas letu vydáva tiež ľahko rozpoznateľné "Tirllillit" alebo "Zr'r'rilitt", tiež iný zvuk, pripomínajúci zelienku obyčajnú "Djüi".
Výskyt a stav na Slovensku.
Vyskytuje sa na celom území Slovenska od nížin až po (Poľana (pohorie)) a hniezdo bolo nájdené v (Nízke Tatry). Je to sťahovavý druh, prilieta od konca marca do polovice apríla a odlieta od konca septembra do novembra.
Odhadovaný počet hniezdiacich párov je 30 000 – 60 000, zimujúcich jedincov 10 – 100. Veľkosť populácie i územie na ktorom sa vyskytuje sú "stabilné", maximálna zmena do 20 %. Ekosozologický status v rokoch 1995, 1998 a 2001 žiadny. V roku 2014 "LC" - menej dotknutý. Európsky ochranársky status "SPEC4" – druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" – vyhovujúci ochranársky status.
Biotop.
Kanárik poľný sa vyhýba súvislým lesom, hniezdi na okrajoch lesov, v poľných lesíkoch, v stromových pobrežnej vegetácie potokov a riek. Najmä pri ľudských sídlach v rôznych druhov zelene, od jednotlivých stromov v rušných uliciach, v pásoch stromov pri cestách až súvislejšiu zeleň parkov, sadov, záhrad a cintorínov.
Hniezdenie.
Samček obhajuje revír spevom a motýlim letom, samička vyberie miesto pre budúceho hniezdo, sama stavia hniezdo, samček ju pritom sprevádza. Potom znesie 3 – 5 vajíčok s nazelenalým či modrastým podkladom na ktorom sú hrdzavé škvrnky a bodky, vytvárajú na hrubom konci veniec. Ani inkubácie sa samček nezúčastňuje. Po 13 dňoch sa vyliahnu mláďatá o ktoré sa starajú obaja rodičia 2 týždne. Hniezdia dvakrát do roka, v apríli a máji, potom v júni a júli. Zaujímavosťou je, že na rozdiel od väčšiny spevavcov, kanárik poľný neodnáša trus z hniezda.
Potrava.
Kanárik poľný sa živí najmä semienkami rôznych rastlín, často burín. Mláďatá kŕmi hmyzom.
Ochrana.
Je zákonom chránený, spoločenská hodnota je 500 € . Druh je zaradený do Bernského dohovoru (Príloha II).
Dynamitka

Dynamitka môže byť:
Aleksander Barkov

Aleksander Barkov alebo Alexandr Alexandrovič Barkov (; * 2. september 1995, Tampere, Fínsko) je fínsky profesionálny hokejový útočník hrajúci na pozícii centra. V súčasnosti hrá za Floridu Panthers v National Hockey League (NHL). Barkov bol draftovaný Floridou Panthers v prvom kole (celkovo druhý) v roku 2013. Je syn bývalého ruského hokejistu Aleksandra Barkova a preto má fínske a ruské občianstvo. Vyrastal v Tampere, kde jeho otec hral za Tapparu vo fínskej SM-Liige.
Hráčska kariéra.
15. júla 2013, Barkov podpísal svoju prvú NHL zmluvu s Floridou Panthers. 3. októbra 2013 sa stal najmladší hráč od roku 1967, ktorý strelil gól v NHL, proti svojmu krajanovi Karimu Lehtonenovi z Dallasu Stars vo veku 18 rokov a 31 dní a stal sa tak aj zároveň najmladším hráčom z Fínska, ktorý v NHL skóroval. Jordan Staal predtým držal tento rekord, on svoj prvý NHL gól strelil vo veku 18 rokov a 32 dní.
Uprostred úspešnej sezóny 2015/2016,  si Florida Panthers podpísala Barkova na šesť rokov a Barkov si tak prilepší o 35,4 miliónov dolárov.
Medzinárodné.
2. januára 2012, počas štvrťfinálového zápasu proti Slovensku sa Barkov stal druhý najmladší hráč, ktorý strelil gól na majstrovstvách sveta juniorov vo veku 16 rokov a 4 mesiace. Rekord drží Viktor Alexandrov z Kazachstanu, ktorý v roku 2001 skóroval vo veku 15 rokov.
Osobný život.
Otec Barkova, Aleksander, hral hokej v Rusku, Taliansku a Fínsku. Oľga, matka Barkova, bola basketbalová hráčka Ruska. Barkov má jedného staršieho brata Juriho.
Alfa Scuti

Alfa Scuti (α Scuti/α Sct/Alfa Sct) je s magnitúdou 3,85 najjasnejšia hviezda v súhvezdí Štít. Na základe údajov zo sondy Hipparcos vychádza, že jej vzdialenosť od nás dosahuje 199 ly. Je to oranžový obor, teplota na jeho povrchu dosahuje 4 300 K.
Esa Lindell

Esa Lindell (* 23. máj 1994, Helsinki, Fínsko) je fínsky profesionálny hokejový obranca. V súčasnosti hrá za Dallas Stars v National Hockey League (NHL). Lindell bol draftovaný v treťom kole (74 celkovo) v roku 2012. 
Hráčska kariéra.
Lindell vo fínskej súťaži (SM-liiga) debutoval za Jokerit počas sezóny 2012/2013. 7. mája 2014, podpísal s Dallasom Stars trojročnú nováčikovskú zmluvu.
Vedenie Stars ho ešte nechalo sezónu 2013/14 vo fínskej lige, kde nastupoval za Ässät Pori. Lindell dokončil účinkovanie v tomto tíme so ziskom 35 bodov za 14 gólov a 21 asistencií v 57 zápasoch, keď viedol bodovanie obrancov v celej súťaži, než bol povolaný 16. marca 2015 do dallaského farmarského tímu Texas Stars hrajúceho v AHL.
Počas sezóny 2015/16, 18. januára 2016, bol povolaný do prvého tímu Dallasu Stars. Debutoval nasledujúci deň 19. januára 2016 proti Los Angeles Kings.
Volejbalová extraliga mužov 2015/16

Volejbalová extraliga mužov v sezóne 2015/16 bol 24. ročník extraligy volejbalistov, najvyššej volejbalovej súťaže mužov na Slovensku, ktorú kontroluje Slovenská volejbalová federácia (SVF). V extralige súťažilo iba 9 družstiev, čo bolo o 1 družstvo menej ako v minulej sezóne. Družstvo TJ Spartak Myjava účinkovalo zároveň aj v Stredoeurópskej lige. Novým majstrom sa stal VK Bystrina SPU Nitra, ktorý vo finále vyhral nad víťazom nadstavbovej skupinyVK Mirad PU Prešov.
Systém súťaže.
Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.5. a 6.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinálové a semifinálové duely play-off a duel o 3. miesto sa hrali na 3 víťazné zápasy, stretnutia o umiestnenie na 2 hrané zápasy a finálové play-off na 4 víťazné zápasy. Zo súťaže priamo nevypadlo žiadne družstvo; družstvo na 9. mieste odohralo baráž s dvoma účastníkmi 1. ligy.
Účastníci.
Pozn: VK Chemes Humenné sa kvôli dlhodobým nezhodám s vedením mesta neprihlásil do extraligy. Niekoľko hráčov a aj hlavný tréner družstva sa premiestnilo do klubu VK KDS Šport Košice. 
Bodovanie.
Pre určenie víťaza a poradia družstiev sa posudzujú nasledovné kritériá:
Prelínacia súťaž.
Stará Ľubovňa sa zachránila v extralige a spolu s ňou bude hrať v sezóne 2016/17 aj Zvolen.
Trácko-macedónsky masív

Trácko-macedónsky masív je horská sústava na Balkánskom polostrove v juhovýchodnom Srbsku, východnom Severnom Macedónsku, juhozápadnom Bulharsku a severovýchodnom Grécku. Najvyšším vrchom je rilská Musala () a horstvo je provinciou Alpsko-himalájskej sústavy.
Geológia.
Z geologického hľadiska je to najstaršia oblasť polostrova, vklinená medzi dinársko-helénskou a karpatsko-balkánskou vetvou Alpsko-himalájskeho systému. Je tvorený silne premenenými horninami a hlbinnými vyvrelinami prvohorného i predprvohorného veku. Počas alpínskeho vrásnenia (najmä v neogéne) bol Trácko-macedónsky masív intenzívne rozlámaný a vystavený kryhovým výzdvihom a poklesom, preto majú jednotlivé pohoria podobu hrastí, oddelených prepadlinami.
Vymedzenie.
Trácko-macedónsky masív je na západe vymedzený od Dinárskej sústavy a Heleníd tektonickou líniou, vedúcou údolím Vardaru a Ibaru. Na východe a severe ho od Karpát a Balkaníd oddeľuje línia údolí Južnej a Veľkej Moravy, Strumy a Marice.
Členenie.
Trácko-macedónsky masív sa člení na štyri časti:
Černého ulica

Černého ulica je zaniknutá ulica v Bratislave, v mestskej časti Petržalka v miestnej časti Dvory. 
Vznikla v polovici 80. rokov 20. storočiapri výstavbe panelákového sídliska. Bola pomenovaná podľa Jana Černého (1912 – 1944), českého komunistu, popraveného nacistami v Berlíne. Zanikla 1. apríla 1991, keď bola rozdelená na Kapicovu, Bohrovu a Planckovu ulicu.
Kvalifikácia vo vodnom póle žien na LOH 2016

Kvalifikácia vo vodnom póle žien na LOH 2016 bola svetová kvalifikácia vo vodnom póle žien na Letné olympijské hry 2016 v Rio de Janeiro, ktorú organizuje Medzinárodná plavecká federácia (FINA). Konala sa v meste Gouda, v Holandsku v dňoch od 21.28. marca 2016. 12 družstiev, ktoré sa kvalifikácie zúčastnilo, súťažilo o 4 postupové miesta na olympijský turnaj. Dejiskom podujatia bolo plavecké centrum Groenhovenbad. Víťazom turnaja sa po finálovej výhre nad stalo .
Kvalifikácia.
Pozn: Nemecko neskôr nahradilo odstúpenú Kubu.
Nasadenie do výkonnostných košov.
Družstvá boli nasadené do nasledovných výkonnostných košov:
Bobří soutěska

Bobří soutěska je názov romantického údolia s Bobřím potokom a vodopádom na rozhraní Úsťanského a Libereckého kraja (okresov Česká Lípa a Děčín). Je evidovaná pod č. 2418 ako prírodná pamiatka o rozlohe 0,81 ha v zozname osobitne chránených území AOPK Českej republiky. Nachádza sa asi 2 kilometre východne od obce Verneřice a 4 km severozápadne od Kravař na Českolipsku. Lokalita je v správe regionálneho pracoviska Ústecko AOPK ČR.
Popis údolia.
Chránené územie sa rozprestiera na katastroch Veľká Javorská (obec Žandov, úplne na západe okresu Česká Lípa) - plocha 0,6 ha a Loučky u Verneřic (obec Verneřice, okres Děčín) - plocha 0,21 ha.
Tienisté údolie vzniklo eróznou činnosťou v čadičovom podloží, vytvorenom od západu pritekajúcim Bobřím potokom. Dôvodom ochrany je ukážka spätnej erózie v čadičovom telese. Sú tu dva vodopády. Menší penivý vyteká z pukliny v čadičovej skale pod troskami Čertovho mlyna, vysoký je len 2 metre, široký štyri metre. Neďaleko od neho je ďalší vodopád vysoký 6 metrov, nie je však tak mohutný. Celé údolie je zarastené lesom, nachádza sa tu mnoho vzácnych kvetov (napr. ruža ovisnutá), aj živočíchov (napr. vodnár potočný, trasochvost horský).
Pokusy o ťažbu uhlia.
Vo svahu na pravom brehu Bobřího potoka, v miestach pod niekdajšom Čertovým mlynom a vyššie položenou, teraz zaniknutou obcou Starosti, došlo v rokoch 1860 - 1861 k pokusom o ťažbu uhlia. Štôlňa, razená zhruba v polovici svahu, síce dosiahla na sloj hnedého uhlia, to sa však ukázalo byť pre spaľovanie nevhodné. Po opustení bane sa štôlňa zrútila. 
Vyhlásenie ochrany.
O zaradení do chránených území rozhodlo uznesenie ONV Děčín 17. mája 1968 a ONV Česká Lípa 5. apríla 1968. Vtedy bola lokalita zapísaná ako CHPV - chránený prírodný výtvor v rozsahu 0,66 ha a zahŕňala vodopád Bobřího potoka v čadičovej sústave.
V evidencii Európskych významných lokalít, pozri (Natura 2000) je vedená pod názvom "Bínová - Bobří bralá". Je pripravený projekt podstatného zväčšenia chráneného územia.
Prístup pre turistov.
Cez údolie vedie zeleno značený turistický chodník od Kravařov na Verneřice, nie je tu cesta, ani železničná trať. Najbližšia vlaková zastávka je v Kravařoch na trati 087 z Českej Lípy do Lovosíc. Priechodnosť územím bola zlepšená úpravou ciest a vybudovaním lávok aj zábradlí. Za vysokého stavu vody sa tadiaľ neodporúča chodiť.
Bobří potok

Bobří potok je vodný tok patriaci do povodia Ploučnice na severe Čiech. Preteká okresmi Děčín a Česká Lípa. Pramení pod Bukovou horou, napája cestou sústavu Holanských rybníkov a končí v Novozámeckom rybníku neďaleko obce Zahrádky na Českolipsku.
Popis toku.
Pramení vo výške pod Bukovou horou na katastri dediny Příbram. Zo začiatku tečie smerom na východ cez Příbram, Verneřice, Loučky, tvorí Bobří vodopád v prírodnej pamiatke Bobří soutěska, potom sa stáča na juh cez Kravaře na Českolipsku. Tu sa obracia opäť k východu cez dediny Sezímky a Stvolínky. Za nimi napája rad mokradí a rybníkov - Dolanský, Hrázský, Milčanský a Holanský rybník (pozri Holanské rybníky) Neďaleko obce Zahrádky sa spája s Dolským potokom a napája od juhu chránenú národnú prírodnú rezerváciu Novozámecký rybník cez Mníchovskú průrvu "(Mnichovský prielom)" pri Zahrádkach. Tam jeho vody končia. Novozámecký rybník je napájaný aj Robečským potokom od východu, odtok z neho cez Novozámeckú průrvu "(Novozámecký prielom)" je pomenovaný ako pokračovanie Robečského potoka. Ten je pri Českej Lípe jedným z prítokov Ploučnice, ktorá sa pri Děčíne vlieva do Labe. 
Plocha povodia je 126,9 km², dĺžka toku 28,1 km, priemerný prietok pri ústí 0,71 m³ / sec.
Využitie.
Horná časť potoka je v starostlivosti rybárskeho revíru MO ČRS Děčín, je označená ako chránená pstruhová voda č. 443 061 so zákazom rybárčenia. Potom je v starostlivosti MO ČRS Žandov (443060).
Napájaná sústava Holanských rybníkov má rôznych vlastníkov.
Povodne.
Potok sa občas dostáva až na III.povodňový stupeň a zaplavuje obce na jeho toku.
Eva Šuranová

 
 
 
 
Eva Šuranová, rodená Kucmanová (* 24. apríl 1946, Ózd, Maďarsko† 31. december 2016, Bratislava, Slovensko) bola slovenská atlétkaskokanka do diaľky.
Kariéra.
Prvá slovenská atlétka, ktorá získala olympijskú medailu. Narodila sa v Maďarsku, detstvo prežila vo Veľkom Blahove, okres Dunajská Streda. Všestranná športovkyňa, venovala sa hádzanej, basketbalu aj atletike. Pod vedením trénera Ladislava Pápaya sa začala špecializovať na šprinty a skok do diaľky. Od roku 1964 pôsobila v Bratislave, v Slávii SVŠT ju viedol uznávaný tréner Pavol Glesk. Najväčší úspech dosiahla na olympijských hrách 1972 v Mníchove, kde získala bronzovú medailu. V súťaži dvakrát prekonala československý rekord výkonmi 660 cm a 667 cm. Menej sa jej darilo na OH 1976 v Montreale, bez platného pokusu nepostúpila z kvalifikácie. Trikrát štartovala na majstrovstvách Európy, v roku 1969 bola dvanásta, 1969 siedma a v Ríme 1974 obsadila striebornú priečku, výkonom 660 cm zaostala za zlatom len o päť centimetrov.
Držiteľka 11 titulov majsterky Československa v štyroch disciplínach, osemkrát vyhrala v skoku do diaľky, raz v behu na 100 metrov, v behu na 100 m cez prekážky a v päťboji, vytvorila 25 československých rekordov. V roku 2014 bola vyhlásená za Športovú legendu.
Úspechy.
Olympijské hry
Majstrovstvá Európy
Majstrovstvá Československa
1 Decembrie

1 Decembrie je obec v župe Ilfov v Rumunsku. Od roku 1968 do roku 2005 bola súčasťou obce Copăceni. Obcou preteká rieka Argeş, na ktorej nive sa nachádza.
Novozámecká průrva

Novozámecká průrva ("prielom") je umelo vytvorený kanál, stredoveká technická pamiatka slúžiaca ako výpust Novozámeckého rybníka na okraji obce Zahrádky v južnej časti Českolipska.
Popis lokality.
Nachádza sa na katastri obce Zahrádky. Prielom bol vybudovaný v 14. storočí z nariadenia cisára a kráľa Karola IV. súčasne s celou rybničnou sústavou Holanských rybníkov. Kanál je dlhý 175 metrov, široký 7 a hlboký 14 metrov. Bol vytesaný s dvojitým zalomením kvôli možným povodňovým vlnám. Na začiatku prielomu je dvojposchodové stavidlo, pri ktorom sa vykonával výlov rybníka. Odtok je pomenovaný Robečským potokom, ktorý je pri Českej Lípe prítokom Ploučnice. Cestou pretína neďalekú národnú prírodnú pamiatku Peklo.
Cez prielom po vrchole skál bol vybudovaný most, po ktorom dnes vedie cesta I / 9 od Českej Lípy na Prahu či Doksy a Mladú Boleslav.Pôvodný most bol v druhej polovici 20. storočia nahradený novým a boli opravené aj časti lokality.
V obci Zahrádky bol postavený zámok, dnes známy ako Zámok Zahrádky. Predtým ho šlechticktí majitelia nazývali Novým Zámkom a panstvom Novozámeckým.
Ochrana.
Novozámecký rybník je zaradený medzi významné stredoveké vodné diela a od roku 1933 je národnou prírodnou rezerváciou. Celé územie vrátane Bobřího potoka je súčasťou chránených území vtáčích oblastí, mokradí Ramsárskeho dohovoru a medzi technické pamiatky rybničného staviteľstva bola zaradená ako Novozámecká, tak obdobná Mnichovská průrva na jednom z prítokov rybníka z Bobřího potoka. Sú tiež v celoštátnej evidencii kultúrnych pamiatok.
Mnichovská průrva

Mnichovská průrva () je umelo vytvorený kanál slúžiaci ako priepust jedného z prítokov Novozámeckého rybníka z Bobřího potoka na Českolipsku.
Popis lokality.
Nachádza sa na katastri obce Zahrádky. Napája neďaleký Novozámecký rybník z Bobřího potoka cez umelo vytvorený kanál v pieskovcových skalách. Vpust do skôr niekoľkonásobne väčšieho rybníka zaisťovali stavidlá. Cez prielom po vrchole skál bol v 18. storočí vybudovaný klenutý most, po ktorom dnes vedie cesta I / 9 od Českej Lípy na Prahu alebo Doksy cez križovatku v Jestřebí. V blízkosti mosta sú v skale schody, ktorými sa dá zostúpiť k hladine do v skale vytesanej miestnosti. Slúžila ako prístavisko lodiek. Dnes prielom od rybníka oddeľuje rozsiahla oblasť (takmer 1 km) močiarov s tŕstím.
Mnichovskou je pomenovaná podľa v tridsaťročnej vojne zaniknutej obce Mnichov, ktorá stála v týchto miestach. Okrem prielomu z nej zostal len kostolík sv. Barbory ​​a baroková socha svätej Starosti.
Zaujímavý prielom využili filmári ako kulisu k rozprávkovému filmu "Nesmrtelná teta".
Ochrana.
Novozámecký rybník je zaradený medzi významné stredoveké vodné diela a od roku 1933 je národnou prírodnou rezerváciou. Celé územie vrátane Bobřího potoka je súčasťou chránených území vtáčích oblastí, mokradí Ramsárskeho dohovoru a medzi technické pamiatky rybničného staviteľstva bola zaradená ako Mnichovská, tak obdobná Novozámecká průrva na na výtoku z rybníka
Tomášková

Tomášková je ženská podoba priezvisk Tomáško, Tomáška alebo Tomášek, napr.:
Kvalifikácia vo vodnom póle mužov na LOH 2016

Kvalifikácia vo vodnom póle mužov na LOH 2016 bola svetová kvalifikácia vo vodnom póle mužov na Letné olympijské hry 2016 v Rio de Janeiro, ktorú organizuje Medzinárodná plavecká federácia (FINA). Konala sa v Terste, v Taliansku v dňoch od 3.10. apríla 2016. 12 družstiev, ktoré sa kvalifikácie zúčastnilo, súťažilo o 4 postupové miesta na olympijský turnaj. Dejiskom podujatia bol plavecký štadión Polo Natatorio Bruno Bianchi s kapacitou 1 000 divákov. Víťazom turnaja sa po finálovej výhre nad domácim stalo .
Kvalifikácia.
Pozn: Oceánskeho zástupcu a dvoch amerických neskôr nahradili 3 európske družstvá.
Nasadenie do výkonnostných košov.
Družstvá boli nasadené do nasledovných výkonnostných košov:
Sykesova-Picotova dohoda

Sykesova-Picotova dohoda bola dohoda, ktorá predstavovala tajný plán Francúzska a Veľkej Británie, ktoré ho podpísali, so súhlasom Ruskej ríše, na rozdelenie sféry vplyvu v teritóriu Osmanskej ríše po ukončení prvej svetovej vojny. Bola podpísaná 16. mája 1916 bez toho, aby zvažovala prípadné poverenie vo forme mandátu od budúcej Spoločnosti národov. Dohoda nesie názov po svojich signatároch, za Francúzsko tak urobil diplomat François Georges-Picot, za Veľkú Britániu Sir Mark Sykes.
Feres (priezvisko)

Feres je portugalské priezvisko. Na Slovensku sa nevyskytuje. V Česku sa v roku 2015 vyskytovalo dvakrát – v Prahe. 
Známi nositelia.
Pozri v článku Feres.
Kaniak

Kaniak je priezvisko, pozri Kaniak (priezvisko), napr.:
Zoznam glam rockových hudobníkov

Toto je zoznam významných hudobníkov, v produkcii ktorých mal významný podiel glam rockový hudobný žáner. 
Umelci ovplyvnení glam rockom.
Aj keď neboli priamymi predstaviteľmi žánru, jeho vplyv je u nich nesporný v ich vizáži, či hudobnom štýle.
Prijedor

Prijedor () je mesto v Bosne a Hercegovine.
Prijedor leží na severe krajiny v Republike srbskej na rieke Sana medzi Banja Lukou a Bosanski Novi. V samotnom meste žije 32 000 obyvateľov, dnes tu žijú tiež utečenci z čias Vojny v Bosne. Spolu s blízkym okolím má Prijedor asi 100 000 obyvateľov.
História.
Prijedor je prvýkrát spomenutý v historických dokumentoch ako pevnosť na konci 17. storočia. Napriek tomu mnoho dôkazov svedčí o tom, že trvalé osídlenie tu bolo už od doby Rímskej ríše.
Čoskoro po svojom vzniku sa stalo mesto dôležitým remeselným centrom. Obchod uľahčovali ako už existujúce cesty, tak aj rieka Sana. K ďalšej akcelerácii rastu mesta došlo v roku 1873, keď za vlády Barona Hirscha sem bola zavedená železnica. V roku 1901 zachvátil mesto veľký požiar čo malo za následok vypracovanie plánu na výstavbu moderného mesta.
Zvornik

Zvornik () je mesto v Bosne a Hercegovine, v Republike srbskej. Je administratívnym centrom regiónu Vlasenica. Leží na hranici so Srbskom. Podľa posledného sčítania ľudu tu žilo 14 852 obyvateľov.
História.
Zvornik patrí k najstarším mestám v Bosne a Hercegovine, prvýkrát je spomenutý v roku 1410, a to pod názvom "Zvonár". Založený bol na obchodnej ceste medzi vtedajšou Bosnou a východnými územiami expandujúcej Osmanskej ríše, na obchodnej ceste spájajúcej Belehrad so Sarajevom. Počas tureckej vlády bolo mesto centrom samosprávneho útvaru, známeho ako Sandžak. V roku 1910 malo mesto cez tri a pol tisícky obyvateľov. Rakúsko-Uhorská správa zaviedla európske vzdelanie (prvé gymnázium bolo otvorené v roku 1886 a pomohla s rozvojom infraštruktúry, prevažne ciest a železníc).
V časoch socialistickej Juhoslávie boli v meste a jeho okolí vybudované rôzne priemyselné podniky. Ku koncu 80. rokov sa budovala železničná trať do Tuzly.
Počas občianskej vojny v 90. rokoch tu došlo k veľkým zmenám z hľadiska zloženia obyvateľstva, rovnako ako v celej oblasti východnej Bosny. Mesto opustili Chorváti a Bosniaci a nasťahovali sa sem zo západných častí krajiny vyhnaní Srbi. Dochádzalo tu k masakrom moslimského obyvateľstva. Mnoho Bosniakov sa po skončení vojny a normalizovaní pomerov vrátila.
Charakter mesta.
Dnes je Zvornik známy hlavne riekou Drinou, ktorá ním preteká. Rieka oddeľuje Mali Zvornik patriaci Srbsku od zvyšku mesta, ktorý spadá pod Bosnu a Hercegovinu. Väčšina jeho obyvateľov je tvorená Srbmi, ktorí pred vojnou žili na západe krajiny. V okolí mesta sa nachádzajú hory s krásnou prírodou. Severne od mesta sa nachádza obec Karakaj, v ktorej je cestný hraničný prechod do Srbska.
Višegrad

Višegrad () je mesto v juhovýchodnej Bosne a Hercegovine, na rieke Drina. Rozkladá sa v hlbokom horskom údolí, na prirodzenom dopravnom ťahu medzi srbským mestom Užice a bosniansku metropolou Sarajevo. Podľa sčítania ľudu z roku 2013 malo 11 774 obyvateľov.
Mesto je známe predovšetkým vďaka historickému kamennému mostu cez rieku Drinu, ktorý je zapísaný na zoznam pamiatok UNESCO a o ktorom vtedajší juhoslovanský spisovateľ Ivo Andrić napísal román "Most na Drine". Na jeho počesť bola na sútoku riek Rzavé a Drina v rokoch 2011 – 2014 z popudu a za peniaze známeho filmového režiséra Emira Kusturicu vybudovaná nová štvrť, nazvaná Andrićgrad.
História.
Stredoveké bosnianske mesto bolo v roku 1454 obsadené vojskami Osmanskej ríše. Turci ho spravovali až do roku 1878, kedy po Berlínskom kongrese pripadlo Rakúsko-Uhorsku. Rakúsko-Uhorsko pomohlo s rozvojom mesta, ktorá sa z orientálneho sídla stalo malým mestom európskeho rázu. Vznikol vodovod, boli zriadené katastrálne knihy, vybudovaná úzkokoľajná železnica a verejné služby.
Počas prvej svetovej vojny padlo mesto do rúk srbskej armády (14. septembra 1914). 
Višegrad mal do roku 1970 železničné spojenie prostredníctvom úzkorozchodnej trati. Po jej zrušení zostáva jediné dopravné spojenie mesta buď cestou alebo riekou.
Sovietske námorné letectvo

Sovietske námorné letectvo (oficiálne: Vzdušné sily Vojenského námorníctva ZSSR; ; skratka: ) bolo leteckou zložkou sovietskeho námorníctva.
Prvé námorné jednotky boli v Rusku sformované v rokoch 1912 – 1914 v rámci baltskej a čiernomorskej flotily. Počas prvej svetovej vojny vykonávali ruské lietadlá v Čiernom mori prieskum, bombardovanie aj útoky na nepriateľské lode.
Vzhľadom na to, že sovietske námorníctvo počas studenej vojny nikdy nedisponovalo veľkou flotilou lietadlových lodí ako americké námorníctvo, sovietska strana uprednostňovala nasadenie námorných leteckých síl z letísk na pevnine. Prvé sovietske lietadlové lode triedy Kiev, schopné pojať až 30 lietadiel vrátane VTOL strojov Jakovlev Jak-38 (lietadlá schopné štartovať a pristávať vertikálne, resp. zvislo) vstúpili do služby koncom 70. rokov 20. storočia. Ďalšia trieda sovietskych lietadlových lodí Kuznecov disponovala konvenčnejším typom ako Suchoj Su-33. Z pozemných letísk operujúce lietadlá ako Tupolev Tu-16 a Tupolev Tu-22M slúžili ako nosiče protilodných striel.
Štruktúra leteckých jednotiek.
Tento zoznam zobrazuje rozsah pôsobnosti leteckých jednotiek sovietskeho námorného letectva v roku 1988:
Švédske národné hokejové mužstvo hráčov do 18 rokov

Švédske národné hokejové mužstvo hráčov do 18 rokov je mužstvo, ktoré reprezentuje Švédsko na majstrovstvách sveta hráčov do 18 rokov v ľadovom hokeji.
Účasti na Majstrovstvách sveta v ľadovom hokeji hráčov do 18 rokov.
Švédsko patrí v tejto kategórie medzi najúspešnejšie tímy so ziskom 8 medailí. &lt;br&gt;Získali - 5 strieborných medailí a - 3 bronzové medaily, stále im však chýba titul majstrov sveta v tejto kategórii.
Vodné pólo na Letných olympijských hrách 2016

Vodné pólo na Letných olympijských hrách 2016 bol vodnopólový turnaj v rámci multišportového podujatia Letných olympijských hier 2016. Konal sa v Rio de Janeiro, v Brazílii v dňoch od 6.20. augusta 2016, za účasti 12 mužských a 8 ženských tímov. Nováčikom turnaja bolo iba družstvo žien domácej Brazílie. Vodnopólový turnaj sa na hrách organizuje od roku 1900, a toto bolo jeho 27. vydanie. Zápasy sa hrali v plaveckom centre Centro Aquático Maria Lenk. a Estádio Aquático Olímpico.
V kategórii mužov získalo olympijský titul , ktoré vo finálovom stretnutí zvíťazilo nad obhajcom prvenstva z . U žien obhájilo titul , ktoré vo finále vyhralo nad .
Kvalifikácia.
Vyžrebovanie družstiev do skupín sa uskutočnilo 10. apríla 2016.
Majdan (priezvisko)

Majdan je slovenské a poľské priezvisko. Na Slovensku je rozšírené najmä v okrese Prievidza, najviac v obci Šútovce, V Bojniciach a Prievidzi. 
Známi nositelia.
Pozri v článku Majdan.
Majdán (priezvisko)

Majdán je slovenské priezvisko. Najčastejšie je v obciach Ivanka pri Nitre (okres Nitra) a Lesenice (okres Veľký Krtíš). 
Známi nositelia.
Pozri v článku Majdán.
Brod (Bosna a Hercegovina)

Brod (predtým Bosanski Brod, ) je mesto v Bosne a Hercegovine, ktoré má 17 943 obyvateľov a nachádza sa v Republike srbskej. Rozkladá sa na brehu rieky Sávy, naproti chorvátskemu mestu Slavonski Brod. Počas existencie Nezávislého štátu Chorvátsko bol spojený s týmto mestom pod názvom Brod na Savi. Po skončení konfliktu sa vrátil k svojmu pôvodnému menu. Až s vojnou v Bosne a Hercegovine nastala zmena a nakoniec aj odklon od pôvodného mena. Dnes sa mesto nazýva iba Brod.
Vodnopólová extraliga mužov 2015/16

Vodnopólová extraliga mužov v sezóne 2015/16 bol 24. ročník extraligy vodnopólistov, najvyššej vodnopólovej súťaže mužov na Slovensku, ktorú kontroluje Slovenský zväz vodného póla (SZVP). Počet účastníkov bol rovnaký ako v minulej sezóne, v základnej časti súťažilo 6 družstiev a v nadstavbovej skupine sa k nim pripojili ďalšie 2 družstvá. Víťazom základnej časti sa stalo družstvo KVP Nováky. Titul obhájili rovnako Nováky, ktoré vo finálovej sérii zvíťazili nad družstvom Slávia UK Bratislava.
Systém súťaže.
Po odohraní základnej časti (ZČ) jedenkrát doma a vonku nasledovala pre družstvá na 1.4. mieste nadstavbová časť. Nadstavbová časť sa hrala dvojkolovým systémom zápasov doma a vonku. Body po základnej časti sa im nezapočítavali, ani tzv. bonifikačné body za umiestnenie. Za nadstavbovou časťou absolvovali družstvá play-off, hranú na 3 víťazné zápasy. Družstvá, ktoré skončili po ZČ na 5. a 6. mieste, odohrali dvojkolovým systémom zápasov doma a vonku spolu s dvojicou družstiev: VK Žraloci Žilina a KVP Kúpele Piešťany, tzv. B skupinu o dve postupové miesta v nasledujúcej sezóne extraligy. 
Výsledky.
Nadstavbová časť.
Skupina B.
Do nasledujúceho ročníka extraligy postupujú 2 najlepšie družstvá.
1. vodnopólová liga žien 2015/16

1. vodnopólová liga žien v sezóne 2015/16 bol 25. ročník ligy vodnopólistiek, vodnopólovej súťaže žien na Slovensku, ktorú kontroluje Slovenský zväz vodného póla (SZVP). Súťaže sa zúčastnili iba 3 družstvá, keď sa v nej oproti minulej sezóne nepredstavil majster z ŠKP Modrí Draci Košice-Staré Mesto. Štvrtým účastníkom bol český reprezentačný tím do 19 rokov. Novým majstrom sa stalo družstvo KVP Kúpele Piešťany, ktoré zvíťazilo vo všetkých stretnutiach.
Systém súťaže.
Hrala sa iba základná časť, a to turnajovým spôsobom. Turnaje boli 4, každý účastník bol organizátorom jedného turnaja.
Účastníci.
Pozn: Družstvo ŠKP Modrí Draci Košice-Staré Mesto, ktoré v minulej sezóne skončili vyhralo súťaž, sa do tejto sezóny neprihlásilo.
Fabova hoľa (prírodná rezervácia)

Fabova hoľa je prírodná rezervácia, ktorá bola vyhlásená v roku 1988 na území s rozlohou 261,75 ha, patriaca do Národného parku Muránska planina. Okrem vrcholových častí Fabovej hole zaberá aj podhôľný a vysočinový reliéf severnejšie situovaných masívov Javorinky a Psice. Predmetom ochrany je vzácne lesné spoločenstvo chránených druhov fauny v okolí dominanty Slovenského rudohoria.
Majstrovstvá Európy UEFS vo futsale mužov 2016

Majstrovstvá Európy UEFS vo futsale mužov 2016 boli v poradí 12. majstrovstvá Európy UEFS vo futsale AMF, ktoré organizuje Európska futsalová únia (UEFS). Konali sa v dňoch od 23.28. mája 2016 v Jegorievsku, v Moskovskej oblasti, v Rusku, za účasti 8 tímov. Jediným nováčikom turnaja bolo družstvo Kazachstanu. Rusko organizovalo mužský európsky šampionát druhýkrát, keď predtým hostilo toto podujatie v roku 2010, v Kaliningrade a Guseve. Zápasy sa odohrali v aréne Dvorec sporta Jegorievsk. Svoj piaty titul získalo domáce , ktoré vo finálovom zápase zvíťazilo nad .
Habera &amp; Team Final Tour

Habera &amp; Team Final Tour bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2012 a zahŕňalo 16 koncertov na Slovensku a v Česku. Česká časť turné mala názov Česká Pojišťovna Habera a Team Final Tour. Skupina ho avizovala ako jej posledné veľké turné v histórii, čomu tak nakoniec nebolo. Turné však bolo posledným pre bubeníka skupiny Ivana Marčeka, ktorý zomrel v roku 2014. 
Predskokani.
Horská Chata
Setlist.
Prídavky:
Termíny.
Slovensko:
Česko:
Slovensko:
Holička (priezvisko)

Holička je slovenské priezvisko. Najčastejšie je v obci Šintava (okres Galanta), Bojniciach a Seredi.
Známi nositelia.
Pozri v článku Holička.
Holiček

Holiček je slovenské priezvisko. Prechýlená ženská podoba je Holičková. Najčastejšie je v okrese Ilava, najviac v obciach Sedmerovec, Pruské a Ilava.
Pavol Habera a Team - Best Of Tour

Pavol Habera a Team - Best Of Tour bolo koncertné turné slovenského speváka Paľa Haberu a skupiny Team, ktoré sa uskutočnilo v roku 2008 a zahŕňalo 19 koncertov na Slovensku a v Česku. Po prvýkrát na ňom skupina použila laserovú svetelnú show. Záznam koncertu z turné bol vydaný na CD a DVD nosiči pod názvom Pavol Habera a Team: Best Of Tour Live. Ide o prvé a zatiaľ jediné koncertné DVD skupiny. 
Setlist.
Prídavky:
Team X Tour

Team X Tour bolo koncertné turné skupiny Team, ktoré sa uskutočnilo v roku 2005 v deviatich českých mestách. Turné vzniklo na podporu aktuálneho albumu skupiny s názvom "Team: X".
Holíček

Holíček je slovenské a české priezvisko. Prechýlená ženská podoba v slovenčine aj češtine je Holíčková. Na Slovensku je rozšírené najmä v okrese Trenčín, najviac (s výrazným odstupom) v obci Dolná Súča, Hrabovka, potom Trenčíne, Skalke nad Váhom. V Česku sa najviac vyskytuje v mestách Praha a Zlín.
Holičková

Holičková je ženský variant priezvisk Holiček a Holička, napr.:
Holík

Holík môže byť:
Holík (priezvisko)

Holík je české a slovenské priezvisko. V Česku sa najviac vyskytuje v mestách Zlín, Praha a Znojmo. Na Slovensku je najčastejšie (s výrazným odstupom) v obci Očová (okres Zvolen), potom Zvolene a Hrochoti (okres Banská Bystrica).
Známi nositelia.
Pozri v článku Holík.
Jiří Holík

Jiří Holík môže byť:
Holič

Holič môže byť:
Holič (priezvisko)

Holič je slovenské a české a priezvisko odvodené od slova holič. Na Slovensku je najčastejšie s výrazným odstupom v meste Myjava, potom v obci Prievaly (okres Senica) a v Trnave. V Česku sa najviac vyskytuje v mestách Praha a Žatec.
Známi nositelia.
Pozri v článku Holič.
V Tower

V Tower (predtým známy ako City Epoque) je tridsaťposchodový a 104 metrov vysoký mrakodrap v Prahe na Pankráci. Stavba domu, ktorý bude najvyšším bytovým domom v Česku, sa začala v júni 2015. Obsahuje 130 bytov a bol dokončený v roku 2018. Návrh mrakodrapu je od českého architekta Radana Hubičky. Projekt stál tri miliardy korún. Investorom bola luxemburská skupina Aceur Investment.
Výstavba.
Pôvodne sa projekt volal City Epoque a patril skrachovanej firme ECM. Tá ho plánovala postaviť už pred ekonomickou krízou, jej nástup však plány na niekoľko rokov zmrazil. Nakoniec projekt kúpila developerská spoločnosť PSJ Invest, investorom sa stala luxemburská investičná skupina Aceur Investment a po dlhých odkladoch sa stavba začala v júni 2015. Stavba bola dokončená v roku 2018.
Opis projektu.
V Tower sa nachádza v tesnej blízkosti pankráckych mrakodrapov City Tower a City Empiria. Mrakodrap má 130 bytov, ktoré sa nachádzajú od 5. poschodia vyššie. Ich plocha jev rozmedzí 50 až 400 metrov štvorcových a ich cena stúpa s výškou. Najluxusnejšie budú strešné byty zvané penthousy, ktoré budú mať vlastné bazény a terasy. Pre obyvateľov bytov je k dispozícii napríklad privátne fitnes a bazén, ochranu objektu, služby hotelového typu ako čistiareň a upratovanie zaistí nonstop fungujúca recepcia. Parkovanie je zabezpečené v troch podzemných podlažiach, kde sa nachádza 254 parkovacích miest. Celý vzhľad stavby má podľa slov architekta symbolizovať mužskosť a ženskosť.
Predtým bol najvyšším bytovým domom Rezidence Eliška v pražských Vysočanoch, ktorá má 25 poschodí a výšku takmer 94 metrov.
Kritika.
Projekt dlhodobo narážal na odpor miestnych obyvateľov. Pôvodne sa volal Epoque a patril skrachovanej firme ECM. Vtedajšie platné územné rozhodnutie súd zrušil na popud miestneho občianskeho združenia.
Jestřebské slatiny

Jestřebské slatiny sú národnou prírodnou pamiatkou v okrese Česká Lípa vyhlásenou Ministerstvom životného prostredia 10. mája 2012. Ide o komplex slatinných biotopov vrátane rašelinových bôrov v nive Robečského potoka.
Popis chráneného územia.
V juhovýchodnej časti Českolipska je Európsky významná lokalita Jestřebsko - Dokesko a zároveň chránená Vtáčia oblasť Českolipsko - Dokeské pískovce a mokřady. Hlavným vodným tokom je tu Robečský potok. Centrálnou časťou novej národnej prírodnej pamiatky (ďalej len NPP) je okolie "Konvalinkového vrchu", "Slunečního dvora", "Shnilé louky" a bývalý "Baronský rybník". Ide o katastrálne územie obcí Jestřebí a Doksy, ktoré sú obe v okrese Česká Lípa. 
Rozsah NPP je 186,4 ha, rozloha ochranného pásma 38,8 ha.
Pretože národné prírodné pamiatky majú všeobecne vyšší stupeň ochrany prírody, pôvodné "neštátne" prírodné pamiatky a rezervácie boli k 10. máju 2012 zrušené. Tu sa to týkalo Konvalinkového vrchu a Slunečného dvora.
Dôvod ochrany.
Sú tu zachované osobitne chránené druhy rastlín, najmä kosatec sibírsky, cesnak hranatý, ostrica Hostova, jazyčník sibírsky a bielokvet močiarny. Rastie tu vo veľkom rozsahu vŕba plazivá a mnohé ďalšie rastlinné spoločenstvá, zasluhujúce ochranu. Na lúkach sa vyskytuje modráčik krvavcový, modráčik bahniskový, vretenica severná, skokan rapotavý.
Postup vyhlasovania.
Pred vyhlásením bolo po protestoch tunajších obyvateľov obávajúcich sa znehodnotenia ich nehnuteľností vyššou hladinou spodnej vody nutné vyčistiť koryto Robečského potoka.
V máji 2010 Ministerstvo životného prostredia publikovalo zámer, dňa 10. mája 2012 vydalo vyhlášku (zbierka 158/2012, čiastka 56/2012), v ktorej je zakotvený dátum platnosti na 1. júl 2012.
Megan Nicole

Megan Nicole Flores, známa ako Megan Nicole (* 1. september 1993, Katy, Texas, USA) je americká speváčka-skladateľka, herečka a modelka, ktorá debutovala na YouTube v roku 2009.
Raný život.
Narodila sa v texaskom Houstone. Jej rodičia sa volajú Tammy a Frankie Flores a má jednu sestru Maddie Taylor. Vyrastala v texaskom Katy a o hudbu sa zaujíma od svojich desiatich rokov, kedy jej otec kúpil karaoke. Počas strednej školy bola tiež súčasťou kostolného zboru.
Kariéra.
V roku 2009 Nicole uverejnila na YouTube svoje prvé video. Išlo o cover „Use Somebody“ od Kings of Leon. Nasledovali viaceré covery od hudobníkov ako Bruno Mars, Katy Perry, Justin Bieber, Miley Cyrus, Taylor Swift, Selena Gomez, Lorde a iní. Taktiež spolupracuje s inými YouTubermi ako napríklad Tiffany Alvord, Tyler Ward, Dave Days, Conor Maynard a Lindsey Stirling.
V roku 2015 stvárnila hlavnú rolu vo filme "Summer Forever"
Majstrovstvá Afriky vo futsale 2016

Majstrovstvá Afriky vo futsale 2016 boli v poradí 5. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa v dňoch od 15.24. apríla 2016 v Johannesburgu, v Južnej Afrike, za účasti 8 tímov. Dejiskom zápasov boli dve johannesburské arény: Wembley Arena a Ellis Park Arena s kapacitou pre 6 300 divákov. Víťazom turnaja sa stalo , ktoré vo finálovom zápase zvíťazilo nad .
Majstrovstvá zároveň slúžili ako kvalifikácia afrických družstiev na Majstrovstvá sveta FIFA 2016, ktoré organizuje Kolumbia. Kvalifikovali sa na ne 3 najlepšie družstvá.
Kvalifikácia.
Pozn: Číslo v zátvorke udáva umiestnenie v medzinárodnom rebríčku k 20. máju 2016.
Nasadenie dvojíc:
Pozn: Nigéria sa z play-off odhlásila, automaticky tak postúpilo Tunisko.
Summer Forever

Summer Forever môže byť
Fotometria

Fotometria je odbor optiky, ktorý skúma svetlo z pohľadu jeho pôsobenia na oko. Veličiny, ktoré určujú mieru tohoto pôsobenia na ľudské oko, sa označujú ako fotometrické veličiny.
Medzi fotometrické veličiny radíme napr. svietivosť zdroja, svetelný tok alebo osvetlenie.
Fotometria sa zameriava na viditeľné svetlo. Podobné metódy ako fotometria sa používajú pri štúdiu celého elektromagnetického spektra v rádiometrii. Rádiometria na rozdiel od fotometrie skúma jednotlivé veličiny bez ohľadu na ľudský subjekt.
Na fotometriu možno nazerať aj ako na medicínsky odbor.
Fotometrické veličiny.
Základnou fotometrickou jednotkou v sústave SI je jednotka svietivosti kandela. Jej definícia sa v priebehu rokov menila. Pôvodne to bola svietivosť sviečky presne definovaného zloženia. Bolo zložité zachovať rovnaké podmienky horenia (menia sa s nadmorskou výškou, vlhkosťou vzduchu, teplotou, zložením vzduchu, zložením sviečky, ... ). Neskôr bola definovaná ako svietivosť 1/600 000 m² povrchu absolútne čierneho telesa v smere kolmom k tomuto povrchu pri teplote tuhnutia platiny pri normálnom tlaku (1768 °C). Súčasná definícía znie: "Kandela je intenzita svetla (svietivosť) v danom smere zo zdroja, ktorý vyžaruje monochromatické žiarenie s frekvenciou 540x10² Hz v tomto smere 1/643 W na jeden steradián."
Všetky definície sú ekvivalentné, kandela podľa súčasnej definície sa dá experimentálne najjednoduchšie reprodukovať.
Polder (nádrž)

Polder je vodné dielo slúžiace k protipovodňovej ochrane. Je vytvorené prehradením vodného toku, za hrádzou sa však voda za bežných podmienok buď neakumuluje vôbec ("suchá nádrž" či "suchý polder"), alebo je objem nádrže zaplnený len čiastočne ("polosuchá nádrž" či "polosuchý polder"). K akumulácii vody dochádza počas povodní, čím sa transformuje povodňová vlna, ktorá následne pôsobí menšie alebo žiadne škody. V poldri takisto sedimentujú erodované častice a vodné nádrže nižšie na toku sa tak chránia pred zanášaním. Plocha poldru býva poľnohospodársky využívaná, najčastejšie ako trvalý trávnatý porast, môže byť tiež ponechaná ako mokraď.
Buďonného ulica

Buďonného ulica je zaniknutá ulica v Bratislave, v mestskej časti Petržalka, miestnej časti Lúky. Vznikla v 80. rokoch 20. storočia s výstavbou petržalského panelákového sídliska. Bola pomenovaná podľa Semiona Michajloviča Buďonného (1883 – 1973), sovietskeho maršala. 1. apríla 1991 zanikla, keď bola rozdelená na Beňadickú, Šášovskú a Vígľašskú ulicu.
Bay City Rollers

Bay City Rollers je škótska popová hudobná skupina, ktorá prežila vrchol svojej popularity v polovici 70. rokov 20. storočia. V publikácii "British Hit Singles &amp; Albums" (pôvodne "Guinessova kniha britských hitových singlov (albumov)") bola o nich poznámka, že sú „tartanovou tínedžerskou senzáciou z Edinburghu“. Zároveň táto skupina mala absolútne prvenstvo medzi tými, ktoré boli v médiách označené za „najveľkolepejšiu kapelu po The Beatles a najviac obdivovanou skupinou 70. rokov“. Za veľmi krátky čas svojej rušnej existencie (dostala prezývku „Rollermania“) sa stali celosvetovým idolom tínedžerov. V ich zostave sa počas rokov striedalo viacero osobností, no ich klasická zostava bola Eric Faulkner a Stuart John Wood (gitary), spevák Les McKeown, basgitarista Alan Longmuir a hráč na bicie nástroje, Derek Longmuir. Podľa televízie BBC skupina Bay City Rollers predala 120 milliónov nahrávok.
Budatínska ulica (Bratislava)

Budatínska ulica je ulica v Bratislave, v mestskej časti Petržalka. Nachádza sa v miestnej časti Lúky. 
Je pomenovaná podľa Budatínskeho zámku. Do 1. apríla 1991 bola spolu s Vyšehradskou súčasťou Jakubovského ulice. 
Na Budatínskej 30 má sídlo Národný bezpečnostný úrad. Na Budatínskej 61 sa nachádza základná škola.
Most cez Vážsku vodnú nádrž Hričov

Most cez Vážsku vodnú nádrž Hričov prevádza diaľnicu D3 ponad Hričovskú nádrž, cesty I/61 a II/507, trať ŽSR 120 a Hričovský rybník na západnom okraji mesta Žilina.
Technický popis mosta.
Z konštrukčného hľadiska ide o dvojicu súbežných mostov (pre každý jazdný pás samostatný most) premenlivého prierezu, pričom celý most bude tvoriť jeden dilatačný celok v pozdĺžnom smere, čím sa po dostavbe stane najdlhším mostným dilatačným celkom na Slovensku. Konštrukčnou zaujímavosťou je tiež uplatnenie 4 spôsobov výstavby - betonáže na pevnej skruži, letmej betonáže, hornej výsuvnej skruži MSS a hornej výsuvnej skruži MSS. Ľavý most je dlhý 1 500,94 m, pravý 1 488,38 m. Ľavý most má 30 polí, pravý 29. Rozpätia polí dosahujú dĺžky 30,5 - 110 m. Štyri hlavné polia budú tvorené komorovou mostovkou s premenlivou výškou 3 až 6 m, zvyšné budú mať dvojtrámový prierez.
Výstavba mosta.
Zmluva na výstavbu úseku bola podpísaná 1. júna 2016. Zo stavebnými prácami súvisiacimi s týmto mostom sa začalo začiatkom roku 2015. V priebehu roku 2015 bola zhotovená väčšina pilierov, následne sa začalo z betonážou prvých polí od konca predošlého úseku na pevnej skruži. Koncom roka 2015 sa začalo betónovať aj jedno z hlavných polí tzv. letmou betonážou, začiatkom roka 2016 sa začalo aj s betonážou od Tunela Považský Chlmec a to mocou ťažkej hornej výsuvnej skruže s organickým predpätím. Napokon v marci 2013 sa začala betonáž aj v smere od MÚK Strážov k hlavným poliam pomocou hornej výsuvnej skruže MSS. Súčasne sa začalo s realizáciu posledného, 3. zdvojeného piliera, ktorý bude slúžiť ako stabilizácia 3. váhadla počas letmej betonáže posledných dvoch polí.
Stavbu realizuje združenie Eurovia SK a.s., Stavby mostov Slovakia, a.s. a Hochtief CZ.
Majstrovstvá Južnej Ameriky v basketbale žien 2016

Majstrovstvá Južnej Ameriky v basketbale žien 2016 boli v poradí 35. majstrovstvá Južnej Ameriky v basketbale žien, ktoré organizuje Juhoamerická basketbalová asociácia (ABASU). Konali sa v meste Barquisimeto, vo Venezuele v dňoch od 20.26. mája 2016, za účasti 9 tímov. Venezuela bola organizátorom juhoamerického šampionátu žien prvýkrát, ale predtým hostila mužský turnaj v rokoch 1991, 1997, 2006 a 2014. Zápasy sa odohrali v aréne Domo Bolivariano s kapacitou 10 000 divákov. Šestnásty titul v rade a dvadsiaty šiesty celkovo získala , ktorá vo finálovom zápase zvíťazila nad domácou . Pre striebornú Venezuelu to bolo doterajšie najlepšie dosiahnuté umiestnenie.
Tieto majstrovstvá zároveň slúžili ako kvalifikácia juhoamerických družstiev na Majstrovstvá Ameriky 2018. Kvalifikovali sa na ne 4 najlepšie družstvá.
Účastníci.
Pozn: Číslo v zátvorke udáva umiestnenie vo svetovom rebríčku FIBA k októbru 2015.